CELEX: 62017CA0708
Language: da
Date: 2019-12-05 00:00:00
Title: Forenede sager C-708/17 og C-725/17: Domstolens dom (Fjerde Afdeling) af 5. december 2019 – »EVN Bulgaria Toplofikatsia« EAD mod Nikolina Stefanova Dimitrova (sag C-708/17) og »Toplofikatsia Sofia« EAD mod Mitko Simeonov Dimitrov (sag C-725/17) (anmodning om præjudiciel afgørelse fra Rayonen sad Asenovgrad og Sofiyski rayonen sad – Bulgarien) (Præjudiciel forelæggelse – forbrugerbeskyttelse – direktiv 2011/83/EU – forbrugerlovgivning – artikel 2, stk. 1 – begrebet »forbruger« – artikel 3, stk. 1 – aftale mellem en erhvervsdrivende og en forbruger – aftale om levering af fjernvarme – artikel 27 – levering uden forudgående anmodning – direktiv 2005/29/EF – virksomhedernes urimelige handelspraksis over for forbrugerne på det indre marked – artikel 5 – forbud mod urimelig praksis – bilag I – levering uden forudgående anmodning – national lovgivning, hvorefter hver lejlighedsejer i en fællesejet ejendom, der er tilsluttet fjernvarmenettet, skal bidrage til omkostningerne til varmeenergi, som anvendes til fællesarealerne og af de indre installationer i ejendommen – energieffektivitet – direktiv 2006/32/EF – artikel 13, stk. 2 – direktiv 2012/27/EU – artikel 10, stk. 1 – faktureringsoplysninger – national lovgivning, hvorefter fakturaer vedrørende varmeenergi, der anvendes af den indre installation i fællesejede ejendomme for hver lejlighedsejer i ejendommen fastsættes i forhold til lejlighedernes opvarmelige volumen)

3.2.2020   
            
            
               DA
            
            
               Den Europæiske Unions Tidende
            
            
               C 36/3
            
         
      Domstolens dom (Fjerde Afdeling) af 5. december 2019 – »EVN Bulgaria Toplofikatsia« EAD mod Nikolina Stefanova Dimitrova (sag C-708/17) og »Toplofikatsia Sofia« EAD mod Mitko Simeonov Dimitrov (sag C-725/17) (anmodning om præjudiciel afgørelse fra Rayonen sad Asenovgrad og Sofiyski rayonen sad – Bulgarien)
      (Forenede sager C-708/17 og C-725/17) (1)
      
      (Præjudiciel forelæggelse - forbrugerbeskyttelse - direktiv 2011/83/EU - forbrugerlovgivning - artikel 2, stk. 1 - begrebet »forbruger« - artikel 3, stk. 1 - aftale mellem en erhvervsdrivende og en forbruger - aftale om levering af fjernvarme - artikel 27 - levering uden forudgående anmodning - direktiv 2005/29/EF - virksomhedernes urimelige handelspraksis over for forbrugerne på det indre marked - artikel 5 - forbud mod urimelig praksis - bilag I - levering uden forudgående anmodning - national lovgivning, hvorefter hver lejlighedsejer i en fællesejet ejendom, der er tilsluttet fjernvarmenettet, skal bidrage til omkostningerne til varmeenergi, som anvendes til fællesarealerne og af de indre installationer i ejendommen - energieffektivitet - direktiv 2006/32/EF - artikel 13, stk. 2 - direktiv 2012/27/EU - artikel 10, stk. 1 - faktureringsoplysninger - national lovgivning, hvorefter fakturaer vedrørende varmeenergi, der anvendes af den indre installation i fællesejede ejendomme for hver lejlighedsejer i ejendommen fastsættes i forhold til lejlighedernes opvarmelige volumen)
      (2020/C 36/03)
      Processprog: bulgarsk
      
         De forelæggende retter
      
      Rayonen sad Asenovgrad og Sofiyski rayonen sad
      
         Parter i hovedsagen
      
      
         Sagsøgere:»EVN Bulgaria Toplofikatsia« EAD (sag C-708/17) og »Toplofikatsia Sofia« EAD (sag C-725/17)
      
         Sagsøgte: Nikolina Stefanova Dimitrova (sag C-708/17) og Mitko Simeonov Dimitrov (sag C-725/17)
      
         Procesdeltager:»Termokomplekt« OOD (sag C-725/17)
      
         Konklusion
      
      
                  1)
               
               
                  Artikel 27 i Europa-Parlamentets og Rådets direktiv 2011/83/EU af 25. oktober 2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF, sammenholdt med artikel 5, stk. 1 og 5, i Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (direktivet om urimelig handelspraksis), skal fortolkes således, at den ikke er til hinder for en national lovgivning, hvorefter ejerne af en lejlighed i en fællesejet ejendom, som er tilsluttet et fjernvarmenet, er forpligtede til at bidrage til omkostningerne til den varmeenergi, der anvendes til ejendommens fællesarealer og af dens indre installation, selv om de ikke individuelt har anmodet om varmeforsyning, og de ikke gør brug af denne i deres lejlighed.
               
            
                  2)
               
               
                  Artikel 13, stk. 2, i Europa-Parlamentets og Rådets direktiv 2006/32/EF af 5. april 2006 om energieffektivitet i slutanvendelserne og om energitjenester samt om ophævelse af Rådets direktiv 93/76/EØF og artikel 10, stk. 1, i Europa-Parlamentets og Rådets direktiv 2012/27/EU af 25. oktober 2012 om energieffektivitet, om ændring af direktiv 2009/125/EF og 2010/30/EU samt om ophævelse af direktiv 2004/8/EF og 2006/32/EF skal fortolkes således, at de ikke er til hinder for en national lovgivning, hvorefter fakturaer vedrørende den varmeenergi, der anvendes af den indre installation i en fællesejet ejendom, for hver lejlighedsejer i ejendommen skal fastsættes i forhold til lejlighedernes opvarmelige volumen.
               
            
         (1)  EUT C 94 af 12.3.2018.